PATVIRTINTA

Smilgių gimnazijos direktoriaus

2021 m. spalio 12 d. įsakymu Nr. (1.8) V-295

**PANEVĖŽIO R. SMILGIŲ GIMNAZIJOS**

**MOKINIŲ NEMOKAMO MAITINIMO ORGANIZAVIMO TVARKOS APRAŠAS**

1. **BENDROSIOS NUOSTATOS**
2. Mokinių nemokamo maitinimo tvarkos aprašas (toliau – Tvarka) reglamentuoja mokinių, kuriems skiriamas nemokamas maitinimas vadovaujantis Socialinės paramos mokiniams įstatymu, maitinimo organizavimą.
3. Sprendimą dėl socialinės paramos mokiniams skyrimo priima Panevėžio rajono savivaldybės administracijos socialinės paramos skyrius ir kitų miestų bei rajonų savivaldybių administracijos skyriai.
4. Nemokamas mokinių maitinimas, vadovaujantis šiuo aprašu, organizuojamas Smilgių gimnazijoje (toliau – Gimnazija).
5. Už mokinių nemokamo maitinimo organizavimą atsakingas Gimnazijos direktorius**.**
6. Nemokamas maitinimas mokiniams teikiamas Gimnazijoje neatsižvelgiant į jų gyvenamąją vietą.
7. **NEMOKAMO MAITINIMO MOKINIAMS FINANSAVIMAS. NEMOKAMAM MAITINIMUI SKIRTIEMS PRODUKTAMS ĮSIGYTI SKIRIAMŲ LĖŠŲ DYDŽIO**

**NUSTATYMAS**

1. Nemokamas mokinių maitinimas finansuojamas iš valstybės biudžeto specialios tikslinės dotacijos, savivaldybės biudžeto lėšų ir kitų įstatymų nustatyta tvarka gautų lėšų.
2. Išlaidų rūšys:
	1. išlaidos produktams (įskaitant prekių pirkimo pridėtinės vertės mokestį), kai mokiniai maitinami nemokamai;
	2. patiekalų gamybos išlaidos (maitinimo paslaugų teikėjų darbuotojų, tiesiogiai susijusių su mokinių nemokamo maitinimo teikimu, darbo užmokestis, valstybinio socialinio draudimo įmokos, komunalinių paslaugų išlaidos ir kt.).
3. Išlaidos, numatytos 7.1 punkte, finansuojamos iš valstybės biudžeto specialios tikslinės dotacijos ir įstatymų nustatyta tvarka gautų kitų lėšų.
4. Išlaidos, numatytos 7.2. punkte, finansuojamos iš savivaldybės biudžeto lėšų ir kitų įstatymų nustatyta tvarka gautų lėšų.
5. Mokyklai lėšos produktams, patiekalų gamybos išlaidoms skiriamos Savivaldybės tarybos sprendimu, tvirtinant metų biudžetą. Einamaisiais metais maisto produktams įsigyti nepanaudotos lėšos Savivaldybės tarybos sprendimu gali būti perskirstomos mokykloms papildomai mokinio reikmenims ar maisto produktams įsigyti.
6. Mokiniai turi teisę į šias nemokamo maitinimo rūšis:
	1. į pusryčius;
	2. į pietus;
	3. į nemokamą maitinimą vasaros atostogų metu mokyklose organizuojamose vasaros poilsio stovyklose;
	4. į maisto davinių paketus karantino, ekstremalios situacijos, ekstremalaus įvykio ir (ar) karantino laikotarpiu, jei tuo metu sustabdomas vaikų maitinimo paslaugų teikimas gimnazijoje.
7. Sprendimą, kokią maitinimo rūšį skirti, priima savivaldybės administracija, vadovaudamasi Kreipimosi socialinei paramai mokiniams gauti tvarka.
8. Mokiniams, kurie mokosi pagal priešmokyklinio ugdymo programą ar pagal pradinio ugdymo programą 1 ar 2 klasėje, gimnazija teikia nemokamus pietus, kurie skiriami Lietuvos Respublikos socialinės paramos mokiniams įstatymu nustatyta tvarka nevertinant gaunamų pajamų.

13.1. jeigu šios paramos poreikio nėra, vienas iš tėvų, globėjų informuoja gimnazijos, kurioje mokinys mokosi, direktorių apie šios paramos atsisakymą. Jeigu atsisakius paramos atsiranda poreikis, vienas iš mokinio tėvų, globėjų gali kreiptis į gimnazijos, kurioje mokinys mokosi, direktorių dėl šios paramos skyrimo.

1. Nemokamam maitinimui skirtiems produktams įsigyti skiriamų lėšų dydis vienai dienai vienam mokiniui (įskaitant prekių pirkimo pridėtinės vertės mokestį) nustatomas Savivaldybės administracijos įsakymu, vadovaujantis Lietuvos Respublikos socialinės paramos mokiniams įstatymu.
2. Gimnazijoje produktams įsigyti vienai dienai vienam mokiniui skiriamų lėšų dydis nustatomas:
	1. pusryčiams – viena dienos maitinimo norma visų amžių grupėms;
	2. pietums – priešmokyklinio ugdymo ir 1–4 klasių, 5–8 klasių, bei I-IV klasių mokiniams – trims amžiaus grupėms;
	3. Maitinimui vasaros poilsio stovyklose – viena dienos maitinimo norma visų amžių grupėms.
3. Nemokamam mokinių maitinimui sudaromi perspektyviniai valgiaraščiai (toliau- Valgiaraštis) (papildomi/atskiri nei kitiems mokiniams) ne mažiau kaip penkiolikai dienų, atsižvelgiant į rekomenduojamas paros energijos ir maistinių medžiagų normas bei Sveikatos apsaugos ministerijos patvirtintą pusryčių, pietų gamybai reikalingų produktų rinkinių sąrašą pagal mokinių amžių.
4. Nemokamo maitinimo valgiaraščiai skelbiami viešai.
5. **MOKINIŲ NEMOKAMO MAITINIMO ORGANIZAVIMAS**
6. Įstatymų numatyta tvarka gimnazija išrenka maisto tiekėją (toliau - Tiekėjas) ir su juo pasirašo maisto tiekimo sutartį.
7. Sudaro, patvirtina ir pateikia Panevėžio rajono savivaldybės socialiniam skyriui priešmokyklinio amžiaus vaikų, 1 ir 2 klasės mokinių sąrašą iki kiekvienų kalendorinių metų rugpjūčio 20 dienos.
8. Mokinys, kuriam paskirtas nemokamas maitinimas, pradedamas maitinti direktoriaus įsakymu kitą dieną po sprendimo gavimo skirti nemokamą maitinimą Gimnazijoje dienos.
9. Nemokamas maitinimas mokiniui neskiriamas nuo kitos dienos po sprendimo dėl socialinės paramos mokiniams nutraukimo Gimnazijoje gavimo.
10. Gimnazijos direktorius, gavęs informaciją dėl nemokamo maitinimo skyrimo (nutraukimo) mokiniui, suderina nemokamai maitinamų mokinių skaičių su Gimnazijos valgyklos darbuotoju.
11. Nemokamas maitinimas Gimnazijoje teikiamas:
	1. nuo mokslo metų pradžios iki mokslo metų ugdymo proceso pabaigos.
	2. Esant būtinybei ir Gimnazijos galimybėms gali būti organizuojami poilsio, švenčių, atostogų dienomis, karantino, ekstremalios situacijos, ekstremalaus įvykio per mokslo metus, taip pat mokiniams, dalyvaujantiems prevencijos programų veikloje, išvykose, turistiniuose žygiuose. Organizuojant pažintinę kultūrinę, meninę, kūrybinę veiklą už gimnazijos ribų.
12. Mokiniams, gaunantiems nemokamą maitinimą, dalyvaujant veiklose numatytose 23 punkte, gali būti skiriamas maisto davinys.
13. Paketą (maisto davinį) turėtų sudaryti įvairūs, sveiki, negendantys produktai atsižvelgiant į vaiko interesus ir tiekėjų galimybes.
14. Nemokamas maitinimas vasaros atostogų metu teikiamas Gimnazijoje organizuojamose dieninėse vasaros poilsio stovyklose, jei šioms stovykloms organizuoti neteikiamas finansavimas pagal švietimo ir mokslo ministro patvirtintą Vaikų vasaros poilsio programų finansavimo tvarką.
15. Pakeitus mokyklą, nemokamas maitinimas naujoje mokykloje pradedamas teikti nuo kitos darbo dienos, kai gaunama pažyma iš ankstesnės ugdymo įstaigos apie mokinio teisę gauti nemokamą maitinimą. Informacija taip pat pateikiama savivaldybės, kurioje buvo priimtas sprendimas dėl socialinės paramos mokiniui, administracijos Socialinės paramos skyriui.
16. Nemokami pietus ir pusryčiai turinčiam teisę gauti nemokamą maitinimą mokiniui neatvykus į ugdymo įstaigą dėl ligos ar kitos priežasties, gali būti atiduodami broliui, seseriai, tėvams (globėjams, rūpintojams) ar kitiems šeimos nariams, kurie pristato maistą į namus maitinimą gaunančiam mokiniui (privalo turėti savo indus maistui).
17. Mokiniui, kuriam skirtas mokymas namie, nemokami pietūs gali būti atiduodami į namus (privalo turėti savo indus maistui). Kiekvienu individualiu atveju yra aptariama su tėvais, kokiu būdu bus atiduodamas paskirtas nemokamas maitinimas.
18. Nemokamas maitinimas mokiniams negali būti teikiamas pinigais.
19. Mokiniui gulint ligoninėje ar gydantis sanatorijoje, Gimnazijoje nemokamas maitinimas jam nepriklauso.
20. Mokinys gauna nemokamą maitinamą pateikęs valgyklos darbuotojai nemokamo maitinimo taloną.
21. Nemokamo maitinimo talonai išduodami kitą dieną po sprendimo gavimo skirti nemokamą maitinimą Gimnazijoje dienos. Talonai keičiami po Žiemos (Kalėdų) atostogų, grąžinant seną taloną ir pakeičiant jį nauju.
22. Pametus nemokamo maitinimo taloną, būtina apie tai informuoti socialinį pedagogą, valgyklos darbuotoją. Mokiniui kitą dieną išduodamas naujas nemokamo maitinimo talonas.
23. Už nemokamo maitinimo talonų išdavimą atsakingas socialinis pedagogas.
24. Gimnazijoje vykdoma griežta nemokamą maitinimą gaunančių mokinių apskaita, šalinami pasitaikantys piknaudžiavimo atvejai (parduodamas ar niokojamas maistas ir pan.).
25. Nemokamus pusryčius mokiniai valgo pieš 1 ar po 1 pamokos.
26. Gimnazijoje yra numatytos dvi ilgosios pietų pertraukos, kad 1-4, 5-8 ir I-IV klasių mokiniai suspėtų papietauti mokyklos valgykloje.
27. Tvarką valgykloje prižiūri budintis mokytojas. Pradinių klasių mokytojai tvarką valgykloje prižiūri patys pietaudami su savo klase.
28. Gimnazijoje vykdoma 1–4 kl. nemokama Vaisių programa.
29. Gimnazijoje vykdoma 1–4 kl. nemokama Pieno programa.
30. **MOKINIŲ NEMOKAMO MAITINIMO ORGANIZAVIMAS EKSTREMALIOSIOS SITUACIJOS, EKSTREMALIOJO ĮVYKIO IR**

**(AR) KARANTINO METU**

1. Mokyklų direktoriai ir (ar) jų paskirti atsakingi asmenys už nemokamo maitinimo mokykloje organizavimą ekstremaliosios situacijos, ekstremaliojo įvykio ir (ar) karantino metu:
	1. peržiūri ir patikslina vaikų ir mokinių, kuriems paskirtas nemokamas maitinimas mokykloje, sąrašus.
	2. informuoja mokinio, kuriam paskirtas nemokamas maitinimas mokykloje, tėvus (globėjus, rūpintojus) apie maitinimo organizavimo sąlygas ekstremaliosios situacijos, ekstremaliojo įvykio ir (ar) karantino metu); išsiaiškinama, ar visos šeimos pageidauja gauti maisto davinį.
	3. mokinio tėvams (globėjams, rūpintojams) patvirtinus, kad pageidauja gauti maisto davinį (jei ekstremaliosios situacijos, ekstremaliojo įvykio ir (ar) karantino metu maitinimas organizuojamas išduodant maisto davinius), sudaro vaikų ir mokinių, gausiančių maisto davinius, sąrašus, papildomai informuoja, ar turi galimybę atsiimti maisto davinį mokykloje;
	4. informuoja vaikų ir mokinių tėvus (globėjus, rūpintojus) apie maisto davinių išdavimą (jei ekstremaliosios situacijos, ekstremaliojo įvykio ir (ar) karantino metu maitinimas organizuojamas išduodant maisto davinius) pranešimu elektroniniame dienyne ir (ar) telefonu ar kitu būdu, koordinuoja maisto davinių išdavimą vaikų ir mokinių tėvams (globėjams, rūpintojams) ar pilnamečiams mokiniams;
	5. jeigu šeima neturi galimybės atsiimti maisto davinį gimnazijoje, suderinę laiką su mokinio tėvais (globėjais, rūpintojais), organizuoja maisto davinio pristatymą į namus ar kitą iš anksto suderintą vietą mokyklos transportu ar kitu būdu.
2. Maisto davinys atiduodamas pildant Maisto davinių vaikams ir mokiniams išdavimo žurnalą (Priedas nr. 1) patikrinus gavėjo duomenis.
3. Mokinio tėvai (globėjai, rūpintojai) turi teisę raštu atsisakyti gauti maisto davinį.
4. Maitinimo paslaugų teikėjai prie sąskaitos faktūros prideda vienam vaikui ir mokiniui skirto maisto davinio sudėties sąrašą (produkto pavadinimas, kiekis, kaina).
5. Maitinimas organizuojamas vadovaujantis Mokinių nemokamo maitinimo organizavimo ekstremaliosios situacijos, ekstremaliojo įvykio ir (ar) karantino metu metodinėmis rekomendacijomis, patvirtintomis Lietuvos Respublikos socialinės apsaugos ir darbo ministerijos ir Lietuvos Respublikos švietimo, mokslo ir sporto ministerijos, Vaikų maitinimo organizavimo tvarkos aprašu, patvirtintu Lietuvos Respublikos sveikatos apsaugos ministro.
6. **ATSAKOMYBĖ IR ATSKAITOMYBĖ ORGANIZUOJANT MOKINIŲ NEMOKAMĄ MAITINIMĄ**
7. Gimnazijos direktorius:
	1. atsako už valstybės ir savivaldybės biudžeto lėšų panaudojimą pagal paskirtį, mokinių maitinimo organizavimą teisės aktų nustatyta tvarka;
	2. teikia kitą informaciją apie mokinių nemokamo maitinimo organizavimą.
8. Vyr. buhalterė:
	1. apie panaudotas mokinių nemokamam maitinimui skirtas lėšas atsiskaito Panevėžio rajono savivaldybės administracijos Socialinės paramos skyriui už ketvirtį ir už metus;
	2. teikia duomenis apie lėšų poreikį išlaidoms socialinei paramai mokiniams finansuoti ateinantiems metams Švietimo, kultūros ir sporto skyriui;
	3. teikia informaciją apie einamaisiais metais numatomas nepanaudoti mokinių nemokamam maitinimui skirtas lėšas arba papildomą jų poreikį Švietimo, kultūros ir sporto skyriui.
9. Gimnazijoje pildomi „Mokinių nemokamo maitinimo registravimo žurnalai”, esantys socialinės paramos informacinės sistemos SPIS internetiniame puslapyje mėnesiui pasibaigus. Dokumentas atspaudintas 2 egzemplioriais ir pristatomas maitinimo įmonei bei buhalterijai, išsiunčiamas el. paštu Panevėžio rajono Socialinės paramos skyriui.
10. Maitinimo kontrolę ir priežiūrą vykdo direktoriaus įsakymu paskirtas socialinis pedagogas ir visuomenės sveikatos priežiūros specialistas.
11. **BAIGIAMOSIOS NUOSTATOS**
12. Valstybės biudžeto lėšų, skiriamų mokinių nemokamam maitinimui mokyklose, tikslinio panaudojimo kontrolę atlieka valstybės kontrolė, Panevėžio rajono kontrolės ir audito tarnyba, Centralizuota vidaus audito tarnyba, Švietimo, kultūros ir sporto skyrius, Finansų skyrius, Raguvos gimnazija.

Mokinių nemokamo maitinimo mokyklose tvarkos aprašo

Priedas nr. 1

**PANEVĖŽIO R. SMILGIŲ GIMNAZIJA**

**MAISTO DAVINIŲ VAIKAMS IR MOKINIAMS IŠDAVIMO ŽURNALAS**

Išduodama už laikotarpį:

Išdavimo vieta: Panevėžio r.

|  |  |  |  |  |  |  |
| --- | --- | --- | --- | --- | --- | --- |
| Eil. nr. | Gavėjo vardas, pavardė | Vaiko vardas, pavardė | Klasė | Atžyma apie išdavimą / data | Produktus atidavusio asmens vardas,pavardė | Parašas |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| Iš viso: |  |